નવી દિલ્હી: નવા સૈન્ય વડા બિપીન ચંદ્ર રાવતે સૈના પ્રમુખ બન્યા બાદ શુક્રવારે પોતાની પહેલી પ્રેસ કોન્ફરન્સ કરી. એમાં તેમણે અંસતુષ્ટ જવાનના વિડીયો, પાકિસ્તાન તરફથી સિઝફાયરનું ઉલ્લંઘન, ઇસ્ટર્ન આર્મી કમાન્ડના પ્રમુખની સાથે મતભેદ સહિતનાવિવિધ મુદાઓ પર વાતચીત કરી, તેમણે કહ્યું કે અસંતુષ્ટ જવાનો પોતાની ફરીયાદો લઇને સોશિયલ મિડીયા પર જવાની જરૂર નથી. તેમની સમસ્યાઓ સાંભળવા માટે સારી વ્યવસ્થા બનાવવામાં આવશે.